ທ່ານປະທານປະເທດ ຫວຽດນາມ ເຈີນດ້າຍກວາງ
ຕ້ອນຮັບທ່ານຮອງນາຍົກລັດຖະມົນຕີ ໄທ ທານະສັກ ປະຕິມາປະກອນ
ພາບ:vov
ຕອນບ່າຍວັນທີ 28/7, ຢູ່ທຳນຽບປະທານປະເທດ, ທ່ານປະທານປະເທດ ຫວຽດນາມ ເຈີນດ້າຍກວາງ ໄດ້ຕ້ອນຮັບທ່ານຮອງນາຍົກລັດຖະມົນຕີ ໄທ ທານະສັກ ປະຕິມາປະກອນພວມຢ້ຽມຢາມຫວຽດນາມ. ທີ່ການຕ້ອນຮັບ, ທ່ານປະທານປະເທດ ເຈີນດ້າຍກວາງ ຂອບອົກຂອບໃຈ ໄທ ທີ່ໄດ້ໃຫ້ການຫນູນຊ່ວຍຫວຽດນາມຈຳນວນເງິນ 100.000 USD ເພື່ອແກ້ໄຂຜົນຮ້າຍຢ້ອນຫລັງຈາກໄພແຫ້ງແລ້ງ ແລະ ນຳ້ທະເລຊືມເຂົ້າຢູ່ທ້ອງຖິ່ນຈຳນວນຫນຶ່ງ ພ້ອມທັງສະເຫນີ ສອງປະເທດສືບຕໍ່ເພີ່ມທະວີການຮ່ວມມືໃນການພັດທະນາ, ຄຸ້ມຄອງ ແລະ ນຳໃຊ້ແຫລ່ງນ້ຳແມ່ຂອງແບບຍືນຍົງ ມີປະສິດທິຜົນ ຕາມທຳນຽມສາກົນ, ຮັບປະກັນຜົນປະໂຫຍດບັນດາປະເທດລຸ່ມແມ່ນ້ຳຂອງ. ທ່ານປະທານປະເທດຖືວ່າ ສອງຝ່າຍຄວນຕັ້ງຫນ້າຜັນຂະຫຍາຍຖະແຫລງການຮ່ວມກ່ຽວກັບການໝາກຜົນການປະຊຸມຄະນະລັດຖະບານຮ່ວມ ຫວຽດນາມ ໄທ ຄັ້ງທີ 3 ແລະ ໂຄງການດຳເນີນງານຜັນຂະຫຍາຍການພົວພັນຄູ່ຮ່ວມມືສອງຝ່າຍ. ທ່ານປະທານປະເທດ ຢືນຢັນວ່າ: ພັກ, ລັດ, ລັດຖະບານຫວຽດນາມ ສົ່ງເສີມວິສາຫະກິດ ໄທ ລົງທຶນເຂົ້າບັນດາຂະແຫນງທ່ອງທ່ຽວ, ພິເສດແມ່ນທ່ອງທ່ຽວທະເລ, ອຸດສາຫະກຳຕຳແຜ່ນຕັດຫຍິບ, ອາຫານ, ຜະລິດຕະພັນກະເສດ, ເຄມີ, ວັດສະດຸ. ພ້ອມທັງປາດຖະຫນາຢາກໃຫ້ສອງຝ່າຍຜັນຂະຫຍາຍບັນດາກົນໄກເຈລະຈາຂັ້ນຮອງລັດຖະມົນຕີລະຫວ່າງກະຊວງປ້ອງກັນປະເທດກໍຄືລະຫວ່າງກະຊວງຕຳຫລວດຫວຽດນາມ ແລະ ຕຳຫລວດໄທ.
(ແຫຼ່ງຄັດຈາກ VOV)